CELEX: 32005R0218
Language: et
Date: 2005-02-10 00:00:00
Title: Komisjoni määrus (EÜ) nr 218/2005, 10. veebruar 2005, millega avatakse küüslaugu autonoomne tariifikvoot ja sätestatakse selle haldamine 1. jaanuarist 2005

11.2.2005   
            
            
               ET
            
            
               Euroopa Liidu Teataja
            
            
               L 39/5
            
         
      KOMISJONI MÄÄRUS (EÜ) nr 218/2005,
   10. veebruar 2005,
   millega avatakse küüslaugu autonoomne tariifikvoot ja sätestatakse selle haldamine 1. jaanuarist 2005
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut,
   võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 41 esimest lõiku,
   ning arvestades järgmist:
   
               (1)
            
            
               Komisjoni määrusega (EÜ) nr 565/2002 (1) kehtestati kolmandatest riikidest imporditud küüslaugu tariifikvootide haldamise meetod ja päritolusertifikaatide väljaandmise süsteem.
            
         
               (2)
            
            
               Komisjoni 3. veebruari 2004. aasta määrusega (EÜ) nr 228/2004, millega sätestatakse määruse (EÜ) nr 565/2002 suhtes kohaldatavad üleminekumeetmed seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega (2) on sätestatud meetmed, mis võimaldavad määrust (EÜ) nr 565/2002 kohaldada nendest riikidest pärit importijate suhtes. Nende meetmete eesmärk oli eristada uute liikmesriikide seniseid importijaid ja uusi importijaid ning kohandada individuaalse kvoodi mõistet selliselt, et seda süsteemi saaks kohaldada nende importijate suhtes.
            
         
               (3)
            
            
               Laienenud ühenduse turu püsiva varustamise tagamiseks tuleks avada uus ajutine autonoomne imporditariifikvoot CN-koodi 0703 20 00 alla kuuluva värske või jahutatud küüslaugu jaoks, võttes arvesse majanduslikke tingimusi, mille kohaselt toimus varustamine uutes liikmesriikides enne ühinemist. Nimetatud uus tariifikvoot lisandub kvootidele, mis avati komisjoni 7. juuni 2004. aasta määrusega (EÜ) nr 1077/2004 (3) ja komisjoni 7. oktoobri 2004. aasta määrusega (EÜ) nr 1743/2004. (4)
               
            
         
               (4)
            
            
               Nimetatud uus kvoot peab olema ajutine ega tohi mõjutada Maailma Kaubandusorganisatsioonis (WTO) seoses uute liikmesriikide ühinemisega peetavate läbirääkimiste tulemusi.
            
         
               (5)
            
            
               Värske puu- ja köögivilja turu korralduskomitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   1. jaanuarist 2005 avatakse 4 400 tonni suurune autonoomne tariifikvoot, mille järjekorranumber on 09.4115 (edaspidi “autonoomne kvoot”), CN-koodi 0703 20 00 alla kuuluva värske või jahutatud küüslaugu importimiseks ühendusse.
   2.   Autonoomse kvoodi raames imporditud toodete puhul on väärtuseline tollimaksumäär 9,6 %.
   Artikkel 2
   Autonoomse kvoodi haldamise suhtes kohaldatakse määruseid (EÜ) nr 565/2002 ja (EÜ) nr 228/2004, kui käesolevas määruses ei ole sätestatud teisiti.
   Määruse (EÜ) nr 565/2002 artiklit 1, artikli 5 lõiget 5 ja artikli 6 lõiget 1 autonoomse kvoodi haldamise suhtes siiski ei kohaldata.
   Artikkel 3
   Autonoomse kvoodi raames välja antud impordilitsentsid (edaspidi “litsentsid”) kehtivad 30. juunini 2005.
   Litsentsi lahtrisse 24 tehakse üks I lisas loetletud kannetest.
   Artikkel 4
   1.   Importijad võivad esitada litsentsitaotlusi liikmesriikide pädevatele asutustele viie tööpäeva jooksul pärast käesoleva määruse jõustumiskuupäeva.
   Litsentsi lahtrisse 20 tehakse üks II lisas loetletud kannetest.
   2.   Importija ei või esitada litsentsitaotlusi suurema koguse kohta, kui 10 % autonoomsest kvoodist.
   Artikkel 5
   Autonoomne kvoot jaotatakse järgmiselt:
   
               —
            
            
               70 % senistele importijatele,
            
         
               —
            
            
               30 % uutele importijatele.
            
         Kui ühele importijate kategooriale ettenähtud kogust täielikult ära ei kasutata, võib allesjäänud koguse üle kanda teisele importijate kategooriale.
   Artikkel 6
   1.   Liikmesriigid teatavad komisjonile seitsmendal tööpäeval pärast käesoleva määruse jõustumist, milliste koguste kohta on esitatud litsentsitaotlusi.
   2.   Litsentsid antakse välja kaheteistkümnendal tööpäeval pärast käesoleva määruse jõustumist, kui komisjon ei ole võtnud erimeetmeid vastavalt käesoleva artikli lõikele 3.
   3.   Kui komisjon tuvastab käesoleva artikli lõike 1 kohaselt esitatud teabe alusel, et litsentsitaotlustes nimetatud kogused ületavad käesoleva määruse artikliga 5 vastava kategooria importijatele ettenähtud kogust, kehtestab komisjon kõnealuste taotluste suhtes määrusega ühtse vähendusprotsendi.
   Artikkel 7
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. veebruar 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 86, 3.4.2002, lk 11. Määrust on viimati muudetud määrusega (EÜ) nr 537/2004 (ELT L 86, 24.3.2004, lk 9).
   
      (2)  ELT L 39, 11.2.2004, lk 10.
   
      (3)  ELT L 203, 8.6.2004, lk 7.
   
      (4)  ELT L 311, 8.10.2004, lk 19.
   
      I LISA
      Artiklis 3 nimetatud kanded
      —   hispaania keeles: Certificado expedido en virtud del Reglamento (CE) no 218/2005 y válido únicamente hasta el 30 de junio de 2005
      —   tšehhi keeles: licence vydaná na základě nařízení (ES) č. 218/2005 a platná pouze do 30. června 2005
      —   taani keeles: licens udstedt i henhold til forordning (EF) nr. 218/2005 og kun gyldig til den 30. juni 2005
      —   saksa keeles: Lizenz gemäß der Verordnung (EG) Nr. 218/2005 erteilt und nur bis zum 30. Juni 2005 gültig
      —   eesti keeles: määruse (EÜ) nr 218/2005 kohaselt esitatud litsentsitaotlus kehtib ainult kuni 30. juunini 2005
      —   kreeka keeles: πιστοποιητικά που εκδίδονται κατ’ εφαρμογήν του κανονισμού (ΕΚ) αριθ. 218/2005 και ισχύουν έως τις 30 Ιουνίου 2005.
      —   inglise keeles: licence issued under Regulation (EC) No 218/2005 and valid only until 30 June 2005
      —   prantsuse keeles: certificat émis au titre du règlement (CE) no 218/2005 et valable seulement jusqu'au 30 juin 2005
      —   itaalia keeles: Domanda di titolo presentata ai sensi del regolamento (CE) n. 218/2005 e valida soltanto fino al 30 giugno 2005
      —   läti keeles: licence ir izsniegta saskaņā ar Regulu (EK) Nr. 218/2005 un ir derīga tikai līdz 2005. gada 30. jūnijam
      —   leedu keeles: licencija, išduota pagal Reglamento (EB) Nr. 218/2005 nuostatas, galiojanti tik iki 2005 m. birželio 30 d.
      —   ungari keeles: a 218/2005/EK rendelet szerinti engedélykérelem, 2005. június 30-ig érvényes
      —   hollandi keeles: overeenkomstig Verordening (EG) nr. 218/2005 afgegeven certificaat dat slechts geldig is tot en met 30 juni 2005
      —   poola keeles: pozwolenie wydane zgodnie z rozporządzeniem (WE) nr 218/2005 i ważne wyłącznie do dnia 30 czerwca 2005 r.
      —   portugali keeles: certificado emitido a título do Regulamento (CE) n.o 218/2005 e eficaz somente até 30 de Junho de 2005
      —   slovaki keeles: licencia vydaná na základe nariadenia (ES) č. 218/2005 a platná len do 30. júna 2005
      —   sloveeni keeles: dovoljenje, izdano v skladu z Uredbo (ES) št. 218/2005 in veljavno samo do 30. junija 2005
      —   soome keeles: asetuksen (EY) N:o 218/2005 mukainen todistus, joka on voimassa ainoastaan 30 päivään kesäkuuta 2005
      —   rootsi keeles: Licens utfärdad enligt förordning (EG) nr 218/2005, giltig endast till och med den 30 juni 2005.
   
   
      II LISA
      Artikli 4 lõikes 1 nimetatud kanded
      —   hispaania keeles: Solicitud de certificado presentada al amparo del Reglamento (CE) no 218/2005
      —   tšehhi keeles: žádost o licenci podaná na základě nařízení (ES) č. 218/2005
      —   taani keeles: licensansøgning i henhold til forordning (EF) nr. 218/2005
      —   saksa keeles: Lizenzantrag gemäß der Verordnung (EG) Nr. 218/2005
      —   eesti keeles: määruse (EÜ) nr 218/2005 kohaselt esitatud litsentsitaotlus
      —   kreeka keeles: αίτηση χορήγησης πιστοποιητικού κατ’ εφαρμογήν του κανονισμού (ΕΚ) αριθ. 218/2005
      —   inglise keeles: licence application under Regulation (EC) No 218/2005
      —   prantsuse keeles: demande de certificat faite au titre du règlement (CE) no 218/2005
      —   itaalia keeles: Domanda di titolo presentata ai sensi del regolamento (CE) n. 218/2005
      —   läti keeles: licence pieprasīta saskaņā ar Regulu (EK) Nr. 218/2005
      —   leedu keeles: prašymas išduoti licenciją pagal Reglamentą (EB) Nr. 218/2005
      —   ungari keeles: a 218/2005/EK rendelet szerinti engedélykérelem
      —   hollandi keeles: overeenkomstig Verordening (EG) nr. 218/2005 ingediende certificaataanvraag
      —   poola keeles: wniosek o pozwolenie przedłożony zgodnie z rozporządzeniem (WE) nr 218/2005
      —   portugali keeles: pedido de certificado apresentado a título do Regulamento (CE) n.o 218/2005
      —   slovaki keeles: žiadosť o licenciu na základe nariadenia (ES) č. 218/2005
      —   sloveeni keeles: dovoljenje, izdano v skladu z Uredbo (ES) št. 218/2005
      —   soome keeles: asetuksen (EY) N:o 218/2005 mukainen todistushakemus
      —   rootsi keeles: Licensansökan enligt förordning (EG) nr 218/2005